Niels Wiwel

Niels Wiwel (født 7. marts 1855 i Hillerød, død 14. december 1914 i Hellerup) var en dansk maler, tegner og illustrator.
Niels Wiwel begyndte i lære som litograf. Uddannelsen som kunstmaler startet han på Christian Vilhelm Nielsens tegneskole, og fortsatte på Københavns Kunstakademi, der han fulgte undervisningen fra 1869 indtil han tog sin eksamen i 1873.

Familie 
Hans forældre var lærer og forfatter Niels Peter Wivel (1818-74) og hustru Ingeborg Jørgine Frederikke Middelthun (1822-56). Niels Wiwel blev 23. november 1888 borgerligt viet til Johanne Cathrine Christiane Givskov, (født 9.12.1862 i Horsens, død 15.2.1945 i Kbh.). Hun var datter af skovrider Christian Henrik Karl Givskov (1823-62) og fru Emma Marie Olsen (1827-1904). – Bror til H. G.w.

Virke 

Efter afsluttede studier ved akademiet rejste Wiwel i en årrække omkring i Tyskland for fortsat at søge uddannelse inden for både reproduktionsteknikkerne og på billedkunstens område. Han opholdt sig længst blandt kunstnerkredsen i Düsseldorf. I 1879-80 gik han imidlertid på Bonnats skole i Paris.

Wiwel yndede at male genrescener af udpræget anekdotisk tilsnit, ligesom han i stort tal udførte satiriske tegninger for tidens illustrerede ugeblade (Jensen 1907:452-460 og Knudsen et al. 1946:79-83). Han leverede også opsigtsvækkende fine illustrationer til Johan Herman Wessels Kierlighed uden Strømper (1885) i ny-rokokostil, digtet «Herremanden» (1894), og endelig i Wessels Samlede Digte (1895), med morsomme initialer og meget fornøjelige situationsbilleder (Østby:171-174). Specielt i 1890erne leverede han en række bogillustrationer, navnlig til en serie norske folkeeventyr af Peter Christen Asbjørnsen og Jørgen Moe, men bare én af dem blev publiceret; «Manden som skulde stelle hjemme». De øvrige manuscriptsidene blev bare liggende. I 2008 udgav det norske Asbjørnsenselskapet en bog, Fire Eventyr, med Wiwels originalfaksimiler til No. 2 Gutten som gik til Nordenvinden og krævede Melet igjen, No. 3 Manden som skulde stelle hjemme, No. 4 Gutten og Fanden, og No. 5 Skipperen og Gamle-Erik. No. 1 er altså ukendt, og det vides heller ikke om Wiwel kan ha suppleret med flere slige tegninger til Asbjørnsen og Moes norske eventyr.

Han bevægede sig kunstnerisk mere i retning mod symbolismen. I årene 1898 til 1904 arbejdede han ved den Tilgmannske reproduktionsanstalt i Helsingfors, og i denne periode udstillede han også sine billeder i Finland.

Fra 1904 til sin død boede han i København.

Sønnen Curt Rembrandt Wivel døde 6. september 1893, kun tre måneder gammel; Wivel og hustru boede på det tidspunkt i Frederik VII´s Gade på Nørrebro (Skt. Stefans Sogn).

I offentlige samlinger 
 «Julegave til Sørensen og Skrøder» med træsnit, 1878, findes i Kobberstiksamlingen. Ligeledes findes der nogle fine eksempler på hans grafik, blandt andet to raderinger af danske slotte fra 1900.
 Kunstmuseet i Maribo ejer et portræt han laget af biskop D. G. Monrad.

Ikonografi 
Malede selvportræt 1882 og 1891.

Noter

Bibliografi 
 1876: Julegave til Sørensen og Skrøder. Kjøbenhavn: V. Thaning & Appel's Boghandel.
 1885: Johan Herman Wessel: Kjærlighed uden Strømper. Et Sørge-Spil i 5 Optog. Kjøbenhavn:
 1885: Ernst von der Recke: En Nytaarsdrøm. Kalender for Store og Smaa. Kjøbenhavn: Kgl. Hofmusikhandel Forlag og Ejendom.
 [1890]: Eusebius Licht: Dramaet paa Koldinghus. Lyriske Epos i otte Sange. En Elskovshistorie fra 1558.
 1892: Tommelise, frit efter H. C. Andersen. Kjøbenhavn: Chr. Mackeprangs Forlag.
 1892: Eusebius Licht: I Drømmens Rige. Kjøbenhavn: P. B. Hagens Kunstforlag.
 1893: Skitser for Børn.
 1894 Peder Oxe. Et jydske Folkeeæventyr ved Svend Grundtvig. Kjøbenhavn: Det Reitzelske Forlag - George C. Grøn.
 1894: Johan Herman Wessel: Herremanden. Kjøbenhavn: Det Reitzelske Forlag - George C. Grøn.
 1894: For Store og Smaa. Fantasier fra Dyrelivet.
 1895: Johan Herman Wessel: Samlede Digte. Kjøbenhavn: Gyldendal.
 u.å.: Sneehvide og Rosenröd. med 21 Tegninger. Eventyr af Grimm. Aarhus: Brødr. Backhausens Etabl.
 1896: Asbjørnsen: Manden som skulde stelle hjemme. Kjøbenhavn: Gyldendal.
 1927: I Skoven skulde være Gilde efter Originaltegning af Kunstneren. København: N. J. Nørlund.
 1943: Smeden og Bageren. Kiøbenhavn: Det Schønbergske Forlag.
 2009: *Asbjørnsen, Peter Christen [og Jørgen Moe]: Fire Eventyr, fortalte af [P.C.A. og J.M.]. Illustrerede af Nils Wiwel. [Bogen har forord «Om Nils Wiwel og hans bokillustrasjoner» av Bjørn Ringstrøm, og Erik Henning Edvardsen har skrevet efterordet «Merknader til eventyrtypene – varianter og motiv» med videnskabelige kommentarer til hvert af eventyrene.] Oslo: Juletræet. Asbjørnsenselskapets årsskrift nr. 2.

Litteratur om Wivel 
 Tidsskrift for kunstindustri 2. r. II, 1896, s. 30.
 Jensen, Carl Emil 1907: Karikatur-Album. Den evropæiske Karikatur-Kunst fra de ældste Tider indtil vore Dage. Væsentligst paa Grundlag af Eduard Fuchs: Die Karikatur. Fra Oldtiden til den nyere Tid. II: Den moderne Karikatur. København: Chr. Flors Forlag.
 Katalog over auktion over arbejder af Niels Wiwel 13.12.1886.
 Knudsen, Mogens, Orla Lundbo og Walter Schwartz 1946: Satire og Humor i dansk Tegnekunst. København, Carit Andersens Forlag.
 Østby, Leif 1942: «Wessel i bokkunsten» (s. 157-194). I: W.P. Sommerfeldt (red): Johan Herman Wessel og Norge. Utgitt i anledning av 200-årsdagen for hans fødsel den 6. oktober 1942. Oslo: Boken om bøker. Årsskrift for bokvenner. V.

Eksterne henvisninger 
 
 http://ao.salldata.dk/vis1.php?bsid=156225&side=72

Malere fra Danmark
Illustratorer fra Danmark
Danskere i 1800-tallet
Danskere i 1900-tallet
Personer i Dansk Biografisk Leksikon